**NOTĂ INFORMATIVĂ**

**la proiectul Ordinului cu privire la abrogarea unor Ordine ale**

**Ministerului Agriculturii și Industriei Alimentare**

Proiectul Ordinului a fost elaborat în scopul abrogării unor Ordine ale Ministerul Agriculturii și Industriei Alimentare din domeniul sanitar-veterinar și siguranța alimentelor, prevederile cărora au fost ridicate la nivelul Legilor sau Hotărîrilor de Guvern.

Totodată, proiectul are drept scop crearea cadrul necesar aplicării Directivei nr. 2004/41/CE a Parlamentului European și a Consiliului din 21 aprilie 2004 de abrogare a unor directive privind igiena alimentară și normele sanitar-veterinare referitoare la producția și comercializarea anumitor produse de origine animală destinate consumului uman și de modificare a Directivelor 89/662/CEE și 92/118/CEE ale Consiliului, precum și a Deciziei 95/408/CE a Consiliului.

Astfel, potrivit considerentelor din Directiva invocată s-a reținut că întrucît Regulamentul nr. 852/2004 al Parlamentului European și al Consiliului din 29 aprilie 2004 privind igiena produselor alimentare; Regulamentul (CE) nr. 853/2004 al Parlamentului European și al Consiliului din 29 aprilie de stabilire a normelor specifice de igienă aplicabile produselor alimentare de origine animală; Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman și Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, prelucrarea, distribuția și introducerea produselor de origine animală destinate consumului uman cuprind norme noi care modifică și reactualizează normele de sănătate animală și publică privind producția și comercializarea produselor de origine animală adoptate anterior.

În legislația Republicii Moldova actele comunitare menționate mai sus au fost preluat, respectiv, prin Hotărîrea Guvernului nr. 412 din 25 mai 2010 pentru aprobarea Regulilor generale de igienă a produselor alimentare și prin Legea nr. 296/2017 privind cerințele generale de igienă a produselor alimentare; Hotărîrea Guvernului nr. 435 din 28 mai 2010 privind aprobarea Regulilor specifice de igienă a produselor alimentare de origine animală; Hotărîrea Guvernului nr. 1112 din 06.12.2010 pentru aprobarea Normei sanitar-veterinare de organizare a controlului specific oficial al produselor alimentare de origine animală și Hotărîrea Guvernului nr. 1408 din 10.12.2008 cu privire la aprobarea unor norme sanitar-veterinare.

Prin urmare se impune abrogarea Ordinelor Ministerului Agriculturii și Industriei Alimentare care au fost armonizate cu actele comunitare abrogate prin Directivei nr. 2004/41/CE.

Astfel au fost identificate 10 Ordine ale Ministerului Agriculturii și Industriei Alimentare care au transpus acte comunitare indicate în articolul 2 al Directivei nr. 2004/41/CE.

Totodată, au fost identificate 7 Ordine ale Ministerului prevederile cărora au fost transpunse printr-un șir de Hotărîri de Guvern. Pentru evitarea apariției unor conflicte de norme și asigurarea clarității în aplicarea actelor normative de către subiectele de drept vizate de acestea acte se propune abrogarea acestor Ordine.

**Ministru Liviu VOLCONOVICI**

**Coordonat: Iurie Ușurelu**

 **Valerii Gaina**

 **Vitalie Dragan**

Ex.: Dogotari Vasilii

Tel.: 0(22) 204578